ཀྲུང་གུང་ཀྲུང་དབྱང་ཆབ་སྲིད་ཅུའུ་ཡི་རྒྱུན་ལས་ཨུ་ཡོན།རྒྱལ་སྲིད་སྤྱི་ཁྱབ་ཁང་གི་ཙུང་ལི་གཞོན་པ་ཝང་དབྱང་ཧྲང་ཧེ་འཐུས་ཚབ་ཚོགས་པའི་གྲོས་ཞིབ་ལ་ཞུགས།ཁོང་གིས་གསུངས་རྒྱུར།ཧྲང་ཧེ་ཡིས་རྒྱལ་ཁབ་འཕེལ་རྒྱས་ཀྱི་ཁྱོན་ཡོངས་ཁྲོད་གོ་གནས་གལ་ཆེན་ཟིན་ཡོད་པས།ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་ཁྱོན་ཡོངས་ནས་ལག་ལེན་མཐར་ཕྱིན་བྱེད་དགོས་ལ།འཕེལ་རྒྱས་ཀྱི་འདུ་ཤེས་གསར་བ་རྒྱུན་འཁྱོངས་བྱེད་པ་དང་།སྤུས་ཚད་གོ་གནས་དང་པོར་འཇོག་པ་དང་ཕན་འབྲས་ཐོག་མར་གཙིགས་འཛིན་བྱེད་པ་རྒྱུན་འཁྱོངས་བྱས་ནས།སྟོབས་ཤུགས་ཡོད་རྒུས་སྤུས་ལེགས་ཐོན་ལས་ཚོགས་སྐྱེད་སྲིང་བྱེད་པ་དང་།ཆུ་ཚད་མཐོ་བའི་འཕེལ་རྒྱས་དེ་རྒྱལ་ཡོངས་ཀྱི་མདུན་གྲས་སུ་སྐྱོད་པར་བྱེད་དགོས།བཅོས་སྒྱུར་སྒོ་འབྱེད་ལོ་འཁོར་བཞི་བཅུ་ལོན་པ་དང་བསྟུན་ནས།བཅོས་སྒྱུར་སྒོ་འབྱེད་ལ་རྒྱུན་ཆད་མེད་པར་གྲུབ་འབྲས་གསར་བ་ཐོབ་པར་བྱེད་པ་དང་།རྒྱལ་སྤྱི་ཅན་དང་ཁྲིམས་སྐྱོང་ཅན།སྟབས་བདེ་ཅན་བཅས་ཀྱི་ཚོང་གཉེར་ཁོར་ཡུག་བཟང་བོ་བསྐྲུན་དགོས་ཟེར།